**Molėtų rajono savivaldybės taryba**

**SPRENDIMAS**

**DĖL BŪSTO, ESANČIO MOLĖTŲ R. SAV., Joniškio SEN., Joniškio mstl., Kaštonų g. 18, PARDAVIMO**

2017 m. rugsėjo    d. Nr.

Molėtai

**Projektas**

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 20 straipsnio 2 dalies 5 punktu, Lietuvos Respublikos paramos būstui įsigyti ar išsinuomoti įstatymo 24 straipsnio 2 dalies 5 punktu, ir atsižvelgdama į 1993 m. sausio 1 d. Tarnybinės gyvenamosios patalpos orderį Nr. 1, 2015 m. vasario 11 d. Savivaldybės būsto nuomos sutartį Nr. T4-146, „Auditas ir konsultacijos UAB“ turto įvertinimo ataskaitą Nr. 383/2656 (Mol):17, Molėtų rajono savivaldybės darbo grupės parduodamų savivaldybės būstų vertę pakeitusių nuomininko investicijų įvertinimui 2017 m. rugsėjo 19 d. protokolą Nr. T46-4, Alvydo Jakavonio 2017 m. birželio 21 d. prašymą,

 Molėtų rajono savivaldybės taryba n u s p r e n d ž i a:

1. Parduoti Alvydui Jakavoniui Molėtų rajono savivaldybei nuosavybės teise priklausantį 61,55 kv. m bendrojo ploto butą (unikalus Nr. 4400-4575-5676:7004) su rūsio patalpomis, pažymėtomis R-3 9,24 kv. m ploto, R-5 7,61 kv. m ploto, R-6 10,03 kv. m ploto, R-7 4,44 kv. m ploto, su bendro naudojimo patalpomis, pažymėtomis R-1 3,53 kv. m ploto, R-2 1,08 kv. m ploto, R-4 5,47 kv. m ploto, esantį Molėtų r. sav., Joniškio sen., Joniškio mstl., Kaštonų g. 18, už 6908,41 (šešis tūkstančius devynis šimtus aštuonis, 41) Eur.

 2. Įgalioti Molėtų rajono savivaldybės administracijos direktorių Saulių Jauneiką, jo nesant – Savivaldybės administracijos direktoriaus pavaduotoją Karolį Balčiūną, pasirašyti gyvenamųjų patalpų pirkimo - pardavimo sutartį.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras